title: 2012/602/EU: Sklep Evropskega parlamenta z dne 10. maja 2012 o razrešnici glede izvrševanja proračuna Agencije za evropski GNSS za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Agencije za evropski GNSS za proračunsko leto 2010

text:
               17.10.2012

               SL

               Uradni list Evropske unije

               L 286/298

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Agencije za evropski GNSS za proračunsko leto 2010
   (2012/602/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za evropski GNSS za proračunsko leto 2010,

               —

               ob upoštevanju poročila Računskega sodišča o končnih letnih računovodskih izkazih Agencije za evropski GNSS za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju Pogodbe o delovanju Evropske unije, zlasti člena 319,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o Agenciji za evropski GNSS (3), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0127/2012),

               1.

               podeli razrešnico izvršnemu direktorju Agencije za evropski GNSS glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za evropski GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 112.

      (2)  UL L 248, 16.9.2002, str. 1.

      (3)  UL L 276, 20.10.2010, str. 11.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Agencije za evropski GNSS za proračunsko leto 2010
      EVROPSKI PARLAMENT,

                  —

                  ob upoštevanju letnih računovodskih izkazov Agencije za evropski GNSS za proračunsko leto 2010,

                  —

                  ob upoštevanju poročila Računskega sodišča o končnih letnih računovodskih izkazih Agencije za evropski GNSS za proračunsko leto 2010 z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju Pogodbe o delovanju Evropske unije, zlasti člena 319,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o Agenciji za evropski GNSS (3), zlasti člena 14,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4) o finančni uredbi, ki se uporablja za splošni proračun Evropskih skupnosti, zlasti člena 94,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0127/2012),

                  A.

                  ker je Agencija za evropski GNSS (agencija) postala finančno neodvisna leta 2006;

                  B.

                  ker je Računsko sodišče izjavilo, da se ni moglo izreči glede računovodskih izkazov agencije za proračunsko leto 2007, ter opozorilo, da je v letu 2007 potekal pregled celotne strukture projekta Galileo in da so bili računovodski izkazi nadzornega organa pripravljeni v nejasnih pravnih okoliščinah;

                  C.

                  ker je Računsko sodišče izdalo mnenje s pridržkom glede zanesljivosti letnih računovodskih izkazov agencije za proračunsko leto 2008 ter zakonitosti in pravilnosti z njimi povezanih transakcij;

                  D.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov agencije za proračunsko leto 2009 ter o zakonitosti in pravilnosti z njimi povezanih transakcij;

                  E.

                  ker je Računsko sodišče v svojem poročilu o letnih računovodskih izkazih agencije za proračunsko leto 2010 svoje mnenje utemeljilo ob upoštevanju zanesljivosti letnih računovodskih izkazov za leto 2010;

                  F.

                  ker je Parlament 10. maja 2011 izvršnemu direktorju agencije podelil razrešnico glede izvrševanja proračuna agencije za proračunsko leto 2009 (5) in v resoluciji, ki spremlja sklep Parlamenta o razrešnici, med drugim:

                              —

                              pozval agencijo, naj odpravi pomanjkljivosti v končnem proračunu, ki ga je agencija objavila 31. marca 2010, saj slednji ni odražal končnega proračuna za proračunsko leto 2009, ki ga je odobril upravni svet, in ni vseboval prihodkov,

                              —

                              pozval agencijo, naj odpravi pomanjkljivosti v postopkih izbora uslužbencev, v katerih se krši načelo enakega obravnavanja pri uporabi merila o izpolnjevanju pogojev v postopkih zaposlovanja, ki so odprti tako za notranje kot za zunanje kandidate,

                              —

                              pozval agencijo, naj popravi merila za izključitev za sedmi raziskovalni okvirni program (OP7), ki niso bila objavljena in preverjena,

                              —

                              ugotovil, da organ za podelitev razrešnice ni sistematično dokazal, da je preveril spoštovanje meril izpolnjevanja pogojev v zvezi z malimi in srednjimi podjetji za potencialne upravičence, ki sodelujejo pri nekaterih od področij;

                  G.

                  ker je agencija leta 2011 sprejela ukrepe, ki jih je zahteval Parlament, da se zagotovijo preglednost, enakopravna obravnava in učinkovitost v postopkih za izbor uslužbencev;

                  H.

                  ker je proračun agencije za proračunsko leto 2010 znašal 15 900 000 EUR, kar je 64,19-odstotno zmanjšanje v primerjavi z letom 2009, ko je znašal 44 400 000 EUR, ker je agencija sporočila, da je prispevek Unije k njenemu proračunu za leto 2010 znašal 8 690 000 EUR;

         Zanesljivost računovodskih izkazov

                  1.

                  ugotavlja, da je agencija v skladu z računovodsko prakso programa Galileo v letu 2010 kot odhodke za raziskave knjižila sestavne dele v znesku 4 400 000 EUR in sicer satelitske magnetne ustvarjalce navora, satelitske pogonske potisnike, posode za gorivo satelita (validacija v orbiti) in rubidijeve atomske ure za uporabo na tleh (polna operativna zmogljivost);

                  2.

                  je seznanjen, da so bila ta sredstva knjižena kot odhodki za raziskave namesto kot sredstva, ki jih bo agencija prenesla na Komisijo; poudarja, da je ta računovodska praksa v skladu z zahtevami Unije o računovodski obravnavi sestavnih delov za program Galileo;

                  3.

                  ugotavlja, da je agencija v poročilu, poslanemu Parlamentu 28. februarja 2012, pojasnila, zakaj so bili ti sestavni deli v njenih računovodskih izkazih obravnavani na zgoraj navedeni način;

                  4.

                  je seznanjen z odgovorom agencije Računskemu sodišču v zvezi s tem ter potrjuje, da je agencija utemeljila, zakaj ni te opreme v svojih računovodskih izkazih knjižila kot sredstev, z naslednjimi razlogi:

                              —

                              cilj faze validacije v orbiti (IOV)/popolne operativne zmogljivosti (FOC) je bil oceniti tehnično izvedljivost sistema, ki ni bil validiran v letu 2010, glede na to, da namerava Komisija, ki upravlja in je zadolžena za program Galileo, izvesti validacijo kasneje,

                              —

                              agencija v skladu z dogovorom z Matimop nikoli ni nameravala kupiti te opreme niti ta nikoli ni bila in ne bo pod nadzorom agencije; to je eden glavnih pogojev za pripoznanje sredstva v skladu z računovodskimi standardi Unije,

                              —

                              z računovodskega vidika ne bi bilo preudarno knjižiti sredstev, ki so brez ekonomskih koristi/vrednosti za agencijo,

                              —

                              na osnovi navedenega in v skladu z dosledno računovodsko prakso Komisije v takšnih primerih je bil strošek opreme knjižen kot izdatek za raziskave v letu 2010;

                  5.

                  potrjuje tudi opažanja Računskega sodišča, da je bila decembra 2009 po začetku veljavnosti Uredbe (ES) št. 683/2008 Evropskega parlamenta in Sveta z dne 9. julija 2008 o nadaljevanju izvajanja evropskih satelitskih navigacijskih programov (EGNOS in Galileo) (6), večina dejavnosti in sredstev, povezanih s programoma EGNOS in Galileo, prenesena na Komisijo, vendar 31. decembra 2010 še vedno ni bil določen status 2 000 000 EUR, ki jih je imela Agencija za tehnično podporo Evropske vesoljske agencije; na podlagi podatkov agencije ugotavlja, da je bil prenos 2 000 000 EUR zaključen 3. oktobra 2011;

         Upravljanje proračuna in finančno poslovodenje

                  6.

                  na podlagi podatkov agencije ugotavlja, da je končni prispevek Unije agenciji v letu 2010 znašal 8 690 000 EUR in da je v tem znesku zajet prvotni proračun 5 135 000 EUR, dopolnjen s povračilom presežka v višini 2 755 000 EUR, ter dodatnih 800 000 EUR sredstev za plačila, namenjenih okrepitvi naslova III (odhodki iz poslovanja);

                  7.

                  ugotavlja na podlagi poročila o upravljanju proračuna in finančnem poslovodenju, da je upravni odbor vložil eno spremembo proračuna agencije za proračunsko leto 2010; ugotavlja, da je predlog spremembe proračuna odražal odločitev DG ENTR, da poveča odobritve plačil agencije v proračunski vrstici 3 1 0 0 „Izdatki za študije“ za 800 000 EUR ter tako ohrani plačilno sposobnost za obveznosti, prenesene iz predhodnih let, in obveznosti, sprejete v letu 2010;

                  8.

                  ugotavlja na podlagi poročila o proračunskem upravljanju in finančnem poslovodenju, da je izvrševanje proračuna agencije doseglo 97 % pri odhodkih, ki jih je financirala Unija kot subvencije za poslovanje, in 89 % pri operativnih dejavnostih, financiranih z namenskimi prejemki; zlasti ugotavlja, da je bila stopnja izvrševanja proračuna agencije:

                              —

                              96 % pri obveznostih in 89 % pri plačilih v naslovu I (Odhodki za osebje),

                              —

                              99 % pri obveznostih in 78 % pri plačilih v naslovu II (Upravni odhodki),

                              —

                              99 % pri obveznostih in 60 % pri plačilih v naslovu III (Odhodki za poslovanje),

                        je zaskrbljen, da je v naslovu III stopnja izvrševanja agencije pri plačilih samo 60 % v primerjavi s 97 % v letu 2009; pozdravlja dejstvo, da je agencija sprejela potrebne ukrepe za odpravo tega stanja, kar je dejansko privedlo do visoke stopnje izvrševanja plačil v letu 2011 (90 % za naslov III in 94 % za proračun kot celoto);

                  9.

                  ugotavlja na podlagi poročila o proračunskem upravljanju in finančnem poslovodenju, da je notranja prenosa v skupni vrednosti 205 000 EUR odobril izvršni direktor v letu 2010;

                  10.

                  je seznanjen na podlagi letnega poročila o dejavnostih, da je agencija od Komisije vnaprej prejela finančna sredstva, ki so znašala 2 606 675 EUR in 4 556 158 EUR v skladu s sporazumom o prenosu pooblastil za OP7;

         Postopki donacij

                  11.

                  poziva agencijo, naj odpravi pomanjkljivosti, ki jih je ugotovilo Računsko sodišče pri postopku vrednotenja v zvezi s postopki dodeljevanja donacij pri drugem razpisu za zbiranje predlogov za Galileo za sedmi okvirni program (Seventh Framework Programme/Galileo/ Second Call) s proračunom v višini 26 000 000 EUR; zlasti se seznanja z opažanji Računskega sodišča, v skladu s katerimi merila za ocenjevanje finančne zmogljivosti vlagateljev predlogov niso bila opredeljena in čeprav se je najvišja stopnja povračila določala na podlagi statusa vlagatelja predloga, agencija tega statusa ni preverjala;

                  12.

                  poleg tega poziva agencijo, naj izboljša slabosti, ki jih je ugotovilo Računsko sodišče pri dveh sporazumih o donacijah v okviru šestega raziskovalnega programa/tretji razpis; zlasti ugotavlja, da so predloženi zahtevki za povračilo stroškov upravičencem temeljili na standardnih stopnjah, namesto na dejanskih stroških; opozarja agencijo, da to ni v skladu z načelom nepridobitnosti za finančne prispevke Unije in da bi morala agencija nemudoma razrešiti to situacijo;

                  13.

                  poleg tega je seznanjen z opažanji Računskega sodišča, v skladu s katerimi je pri izvajanju petih revidiranih donacij, povezanih z OP6, prišlo do zamud od enega do treh let, ugotovljena so bila tudi zaporedna povišanja prvotne vrednosti pogodb; ugotavlja, da je agencija utemeljila te zamude z razlago, da se vrhunska tehnološka narava teh dejavnosti stalno spreminja, zato se je agencija odločila, da so bile te spremembe in podaljšanja potrebne in koristne za celoten program Galileo; je seznanjen, da v vsakem primeru agencija potrjuje, da ni nikoli prekoračila meje, določene v proračunu za pogodbe kot celoto;

         Dejavnosti v zvezi z javnimi naročili

                  14.

                  na podlagi letnega poročila o dejavnostih ugotavlja, da je agencija v letu 2010 izvajala naslednje dejavnosti v zvezi z javnimi naročili:

                              —

                              65 naročil v skupni vrednosti približno 900 000 EUR,

                              —

                              šest postopkov s pogajanji v skupni vrednosti približno 470 000 EUR,

                              —

                              trije odprti postopki v skupni vrednosti približno 9 400 000 EUR;

         Skladnost letnega delovnega programa in letnega poročila o dejavnostih

                  15.

                  ugotavlja, da letno poročilo agencije o dejavnostih ne odraža nujno njenega letnega delovnega programa; poleg tega ugotavlja, da so cilji letnega delovnega programa opredeljeni bolj ohlapno, kar otežuje ocenjevanje in kontrolo doseženih ciljev; zato poziva agencijo, naj izboljša letni delovni program, da bo lahko organ za podelitev razrešnice lažje ocenil njeno učinkovitost; poudarja, da se je agencija seznanila s priporočili Računskega sodišča in pozdravlja dejstvo, da bo posledično oblika naslednjega letnega delovnega programa v skladu z zahtevami;

         Človeški viri

                  16.

                  poziva agencijo, naj izboljša izbirne postopke, da se ne ogrozi transparentnosti zaposlovanja; se seznanja z opažanji Računskega sodišča, v skladu s katerimi pri revidiranih postopkih za izbiranje uslužbencev niso bili določeni pragovi, ki bi jih morali kandidati doseči za povabilo na pisne teste in razgovore ali za uvrstitev na seznam ustreznih kandidatov;

                  17.

                  iz letnega poročila o dejavnostih ugotavlja, da je agencija začela 16 zaposlitvenih postopkov in ob koncu leta 2010 imela 40 uslužbencev;

                  18.

                  prav tako ugotavlja, da je agencija v svojem letnem delovnem programu navedla, da je predvideno skupno število uslužbencev 42, pri čemer je bilo skupno število zaposlenih na dan 31. decembra 2010 40 (5 več kot leta 2009): 18 operativnih, 14 upravnih in 8 mešanih;

         Notranja revizija

                  19.

                  na podlagi letnega poročila o dejavnostih ugotavlja, da je agencija zaključila svojo politiko obvladovanja tveganj in vzpostavila register za spremljanje tveganj;

                  20.

                  poleg tega se seznanja na podlagi letnega poročila o dejavnostih, da ob koncu leta 2010 ni bilo neuresničenih kritičnih priporočil službe za notranjo revizijo, pet priporočil, ki še niso bila uresničena, pa se nanaša na:

                              —

                              razkritje ciljev in kazalnikov uspešnosti v letnem delovnem programu,

                              —

                              potrebo po uradnem imenovanju računovodje s strani upravnega odbora,

                              —

                              zagotovitev ustreznih odločitev o financiranju,

                              —

                              okrepitev ključnih kontrol v upravljanju donacij,

                              —

                              posodobitev finančnih delegacij in redno ocenjevanje pravic uporabnikov ABAC;

                  21.

                  pozdravlja dejstvo, da je bilo v skladu z letnim pregledom izvajanja priporočil v agenciji, izdanim decembra 2011, pet zgoraj navedenih priporočil izvedenih;

                  22.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  23.

                  sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (7) o uspešnosti, finančnem upravljanju in nadzoru agencij.

         (1)  UL C 366, 15.12.2011, str. 112.

         (2)  UL L 248, 16.9.2002, str. 1.

         (3)  UL L 276, 20.10.2010, str. 11.

         (4)  UL L 357, 31.12.2002, str. 72.

         (5)  UL L 250, 27.9.2011, str. 232.

         (6)  UL L 196, 24.7.2008, str. 1.

         (7)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Agencija za evropski GNSS

                  2006

                  2007

                  2008

                  2009

                  Upravljanje proračuna in finančno poslovodenje

                              —

                              Pomanjkljivosti v delovanju upravljavskih in kontrolnih sistemov: v 12 primerih uradnik, ki je sprožil transakcijo, ni imel pooblastila, in ni bil upoštevan ustrezen finančni krog

                              —

                              Nejasnosti v zvezi s sredstvi projektov Galileo in EGNOS

                              —

                              Slabosti v upravljanju proračuna: ni jasne povezave med delovnim programom in proračunom nadzornega organa, prerazporeditve niso ne ustrezno utemeljene ne dokumentirane, vedno znova se pojavljajo zamude pri knjiženju nalogov za izterjavo v proračunskem računovodstvu in predstavitev izvrševanja proračuna je nedosledna

                              —

                              Kljub dejanskemu zmanjšanju proračuna za 50 % je bila na področju poslovanja stopnja porabe odobritev za prevzem obveznosti in odobritev plačil nizka: 63 % za obveznosti in 51 % za plačila

                              —

                              Obžaluje, da je Računsko sodišče izdalo mnenje s pridržkom glede zanesljivosti letnih računovodskih izkazov za proračunsko leto 2007 in glede zakonitosti in pravilnosti z njimi povezanih transakcij

                              —

                              Nejasnosti v zvezi s sredstvi projektov Galileo in EGNOS

                              —

                              Slabosti v upravljanju proračuna: pripravljena ni bila nobena ustrezna sprememba proračuna

                              —

                              Obžaluje, da je Računsko sodišče izdalo mnenje s pridržkom glede zanesljivosti letnih računovodskih izkazov za proračunsko leto 2008 in glede zakonitosti in pravilnosti z njimi povezanih transakcij

                              —

                              Nejasnosti v zvezi s sredstvi projektov Galileo in EGNOS

                              —

                              Merila za izključitev za sedmi okvirni program niso bila objavljena in preverjena; organ ni sistematično dokazal, da je preveril, da potencialni upravičenci, ki sodelujejo pri enem od področij, ustrezajo merilom za mala in srednja podjetja

                              —

                              Končni proračun, ki ga je organ objavil 31. marca 2010, ni odražal končnega proračuna za leto 2009, ki ga je odobril upravni odbor, in ni vključeval prihodkov; poziva organ, naj izboljša situacijo in obvesti organ za podelitev razrešnice o spremembi

                  Človeški viri

                  ni podatkov

                  ni podatkov

                  ni podatkov

                              —

                              Pomanjkljivosti pri postopkih za izbor uslužbencev

                              —

                              Poudarja, da je treba popraviti pomanjkljivosti, ki kršijo načelo enake obravnave pri uporabi merila o izpolnjevanju pogojev v postopkih zaposlovanja, ki so odprti tako za notranje kot za zunanje kandidate

                  Notranja revizija

                  ni podatkov

                  ni podatkov

                  Poziva agencijo, naj uresniči zadnji dve priporočili službe za notranjo revizijo iz leta 2007: to sta priporočili v zvezi z občutljivimi delovnimi mesti in opisom delovnih mest

                  Ugotavlja, da se dve pomembni priporočili Službe za notranjo revizijo, ki ju je treba še izvesti, nanašata na občutljiva delovna mesta in opise delovnih mest


title: 2011/758/EU: Sklep Evropskega parlamenta z dne 25. oktobra 2011 o razrešnici glede izvrševanja proračuna Evropske agencije za zdravila za proračunsko leto 2009#Resolucija Evropskega parlamenta z dne 25. oktobra 2011 s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2009

text:
               26.11.2011

               SL

               Uradni list Evropske unije

               L 313/27

         SKLEP EVROPSKEGA PARLAMENTA
   z dne 25. oktobra 2011
   o razrešnici glede izvrševanja proračuna Evropske agencije za zdravila za proračunsko leto 2009
   (2011/758/EU)
   EVROPSKI PARLAMENT,
   ob upoštevanju letnih računovodskih izkazov Evropske agencije za zdravila za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju svojega sklepa z dne 10. maja 2011 (2) o odlogu sklepa o podelitvi razrešnice za proračunsko leto 2009, kot tudi odgovorov izvršnega direktorja Evropske agencije za zdravila,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila in zlasti člena 68 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5) in zlasti člena 94 Uredbe,
   ob upoštevanju pisma predsednika upravnega odbora agencije predsedniku Odbora za proračunski nadzor Evropskega parlamenta z dne 17. junija 2011 (EMA/441533/2011),
   ob upoštevanju odgovorov agencije na resolucijo Parlamenta z dne 10. maja 2011 (6), priloženo omenjenemu sklepu Parlamenta o razrešnici za proračunsko leto 2009,
   ob upoštevanju letnih poročil službe za notranjo revizijo Komisije o notranji reviziji agencije v letih 2009, 2008 in 2007,
   ob upoštevanju končnega poročila o nadaljnjem ukrepanju v zvezi z revizijami agencije za leto 2009, 2008 in 2006, ki jo je opravila služba za notranjo revizijo,
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0329/2011),

               1.

               podeli razrešnico direktorju Evropske agencije za zdravila glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 28.

      (2)  UL L 250, 27.9.2011, str. 173.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.

      (6)  UL L 250, 27.9.2011, str. 174.

      RESOLUCIJA EVROPSKEGA PARLAMENTA
      z dne 25. oktobra 2011
      s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2009
      EVROPSKI PARLAMENT,
      ob upoštevanju letnih računovodskih izkazov Evropske agencije za zdravila za proračunsko leto 2009,
      ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori agencije (1),
      ob upoštevanju priporočila Sveta z dne 15. februarja 2011 (05892/2011 – C7-0052/2011),
      ob upoštevanju svojega sklepa z dne 10. maja 2011 (2) o odlogu sklepa o podelitvi razrešnice za proračunsko leto 2009, kot tudi odgovorov izvršnega direktorja Evropske agencije za zdravila,
      ob upoštevanju člena 276 Pogodbe ES in člena 319 Pogodbe o delovanju Evropske unije,
      ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
      ob upoštevanju Uredbe (ES) št. 726/2004 Evropskega parlamenta in Sveta (4) o ustanovitvi Evropske agencije za zdravila in zlasti člena 68 Uredbe,
      ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5) in zlasti člena 94 Uredbe,
      ob upoštevanju pisma predsednika upravnega odbora agencije predsedniku Odbora za proračunski nadzor Evropskega parlamenta z dne 17. junija 2011 (EMA/441533/2011),
      ob upoštevanju odgovorov agencije na resolucijo Parlamenta z dne 10. maja 2011 (6), priloženo omenjenemu sklepu Parlamenta o razrešnici za proračunsko leto 2009,
      ob upoštevanju letnih poročil službe za notranjo revizijo Komisije o notranji reviziji agencije v letih 2009, 2008 in 2007,
      ob upoštevanju končnega poročila o nadaljnjem ukrepanju v zvezi z revizijami agencije za leto 2009, 2008 in 2006, ki jo je opravila služba za notranjo revizijo,
      ob upoštevanju člena 77 in Priloge VI Poslovnika,
      ob upoštevanju drugega poročila Odbora za proračunski nadzor (A7-0329/2011),

                  A.

                  ker je Računsko sodišče v svojem poročilu o letnih računovodskih izkazih Evropske agencije za zdravila za proračunsko leto 2009 izdalo mnenje s pridržkom glede zakonitosti in pravilnosti z izkazi povezanih transakcij,

                  B.

                  ker je Parlament z omenjenim sklepom z dne 10. maja 2011 sklenil odložiti podelitev razrešnice izvršnemu direktorju agencije glede izvrševanja proračuna agencije za proračunsko leto 2009,

                  C.

                  ker je proračun agencije v letu 2009 znašal 194 000 000 EUR, kar je 6,28 % več kot v proračunskem letu 2008,

                  D.

                  ker se proračun agencije delno financira iz proračuna Unije, iz katerega se je v letu 2009 steklo 18,52 % skupnih prihodkov agencije, predvsem pa s pristojbinami, ki jih plačujejo farmacevtske družbe za storitve, ki lahko trajajo več let, in ker se je posledično splošni prispevek Unije med letoma 2008 in 2009 zmanjšal za 9,2 %,

                  E.

                  ker je organ za podelitev razrešnice po sprejetju omenjene resolucije Parlamenta z dne 10. maja 2011 prejel odgovore agencije,

                  F.

                  ker je agencija v odgovoru Parlamentu organ za podelitev razrešnice obvestila o napredku pri izvajanju priporočil službe za notranjo revizijo, pri čemer je navedla naslednje:

                              —

                              uresničeno je bilo eno od treh zelo pomembnih priporočil službe iz revizijskega poročila za leto 2009 o upravljanju človeških virov, preostali dve priporočili pa se uvajata,

                              —

                              kritično priporočilo in eno zelo pomembno priporočilo (upravljanje navzkrižja interesov uslužbencev in posebne smernice) službe iz revizijskega poročila za leto 2008 o izbirnih upravnih postopkih za znanstveno vrednotenje zdravil za ljudi v agenciji sta bili spremenjeni v zelo pomembni oziroma pomembni, tri zelo pomembna priporočila pa so bila uresničena,

                              —

                              uresničeno je bilo eno od dveh zelo pomembnih priporočil službe iz revizijskega poročila za leto 2005 o izvajanju standardov notranjega nadzora,

         Splošna ocena

                  1.

                  potrjuje prejem pisma predsednika upravnega odbora agencije z dne 17. junija 2011, v katerem ta navaja, da je agencija uvedla ukrepe za odpravo pomanjkljivosti iz leta 2009; je seznanjen z dokumenti in prilogami, ki jih je agencija posredovala v odgovor na omenjeno resolucijo Parlamenta z dne 10. maja 2011; potrjuje tudi prejem pisma vršilca dolžnosti izvršnega direktorja agencije z dne 10. avgusta 2011 v zvezi z vprašanji, ki so bila zastavljena na seji odbora Evropskega parlamenta za proračunski nadzor dne 13. julija 2011 med razpravo o razrešnici za agencijo za leto 2009; obžaluje pa, da niso bile posredovane vse zahtevane informacije;

                  2.

                  kljub temu ugotavlja, da bi morala agencija organ za podelitev razrešnice vsake tri mesece še naprej obveščati o rezultatih ukrepov, ki jih je ta zahteval;

                  3.

                  poudarja, da bo organ za podeljevanje razrešnice med prihodnjim postopkom za podelitev razrešnice še naprej skrbno spremljal obseg izvajanja ukrepov, sprejetih za odpravo hudih pomanjkljivosti agencije, ki so jih razkrila poročila Računskega sodišča in službe za notranjo revizijo; zato pričakuje, da bo agencija organ za podelitev razrešnice obvestila o izvedenih ukrepih in njihovih rezultatih ter mu posredovala zahtevane dokumente, zlasti v zvezi z naslednjimi vprašanji:

                              (a)

                              poteku sprejemanja akcijskega načrta s posebnimi ukrepi in časovni razpored izvajanja v upravnem odboru, s katerim naj bi odpravili pomanjkljivosti v postopkih javnih naročil;

                              (b)

                              temeljitem preverjanju učinkovite rabe izvedbenih postopkov za ugotavljanje in upravljanje navzkrižja interesov uslužbencev in strokovnjakov agencije;

                              (c)

                              predložitvi poročila službe za notranjo revizijo;

         Posebne pripombe

         Postopki javnih naročil

                  4.

                  je seznanjen s prejetimi informacijami o sistemu kontrole, ki naj bi preprečil in odkrival ponavljajoče se napake v postopkih javnih naročil; pričakuje, da bo prejel večletni načrt javnih naročil; glede na to opominja agencijo, naj še naprej izboljšuje kakovost svojega sistema javnih naročil in strogo upošteva zahteve zadevnih pravil o javnih naročilih, da bi odpravila pomanjkljivosti, na katere je opozorilo Računsko sodišče;

                  5.

                  je seznanjen z dejstvom, da se je začela priprava akcijskega načrta za izboljšanje postopkov javnih naročil; poziva agencijo, naj ta akcijski načrt čim prej sprejme, da bi odpravila pomanjkljivosti v postopkih javnih naročil, zlasti napak v postopkih dodeljevanja javnih naročil, tako da zagotovi strožje tehnične in postopkovne kontrole, in o tem ustrezno obvesti organ za podelitev razrešnice;

                  6.

                  opozarja, da je Računsko sodišče v letnem poročilu za leto 2009 zapisalo, da agencija številnih postopkov za sklenitev obsežnih okvirnih pogodb na področju informacijske tehnologije ni preverjala dovolj pogosto, da bi omilila tveganje napak; opominja tudi, da so bile pri reviziji ugotovljene napake, ki so vplivale na pravilnost teh postopkov in ki so bile razlog za to, da je Računsko sodišče izdalo mnenje s pridržkom o zakonitosti in pravilnosti transakcij, povezanih z računovodskimi izkazi agencije;

         Prenos proračunskih sredstev

                  7.

                  poudarja, da je Računsko sodišče v letnem poročilu o agenciji za leto 2009 ugotovilo, da je bilo v naslednje leto prenesenih 19 500 000 EUR proračunskih sredstev (38 % vseh obveznosti agencije v tem letu) in da je bilo približno 14 800 000 EUR od tega zneska namenjenih dejavnostim, ki ob koncu leta še niso bile izvedene (oziroma v nekaterih primerih blagu, ki še ni bilo dobavljeno, za storitve, ki se izvajajo več kot eno leto); opozarja agencijo, naj v zvezi s tem ukrepa, in pričakuje, da bo od Računskega sodišča prejelo zagotovilo, da je to storila;

         Prihodki iz pristojbin

                  8.

                  je seznanjen z obvestilom agencije, da je s 1. januarjem 2011 uvedla celovit sistem za upravljanje virov (ERP), katerega ponudnik je SAP, da bi skrajšala zamude pri nalogih za izterjavo; je seznanjen s tem, da v novem sistemu agencija podatke iz obstoječih operativnih sistemov (npr. SIAMED) prek nadzorne plošče prenaša neposredno v finančni modul SAP;

         Pogodbe o terminskih valutnih poslih

                  9.

                  je seznanjen z zavezo agencije, da bo zmanjšala tveganje zaradi nihanja menjalnih tečajev, in z dejstvom, da je z 11. junijem 2010 spremenila politiko vodenja zakladnice, in sicer: ustanovila je interni posvetovalni odbor, ki bo računovodji svetoval o strategijah varovanja pred tveganjem; operacije za zavarovanje pred tveganji je omejila na 50 % ocenjenih potreb; poskrbela je, da so dosegljive tržne cene enake ali večje proračunskim stroškom;

         Upravljanje navzkrižja interesov

                  10.

                  je seznanjen z odgovorom agencije na zahtevo, naj dosledno spoštuje kodeks ravnanja ter določi načela in smernice o neodvisnosti in zaupnosti, ki veljajo za člane upravnega odbora in komisij, strokovnjake in zaposlene v agenciji; glede na to od agencije pričakuje, da bo pred izbiro projektnih vodij za izdelke podrobno ocenila, ali bi lahko interesi, ki so jih razkrili uslužbenci, vplivali na njihovo nepristranskost in neodvisnost; pričakuje, da bodo dokumenti agencije o navzkrižju interesov posodobljeni;

                  11.

                  je seznanjen z namero agencije, da bo upoštevala priporočila službe za notranjo revizijo iz naknadne revizije v letu 2010 in sprejela na tveganju temelječ pristop ter natančneje preverjala zaposlene, ki so prijavili interese; poziva agencijo, naj organ za podelitev razrešnice obvesti o urniku in načrtu za upoštevanje omenjenih priporočil pred koncem leta 2011;

                  12.

                  vseeno priznava odgovor agencije, v katerem je zapisala, da ni dolžna zahtevati ali spremljati letnih izjav o finančnih interesih strokovnjakov, odgovornih za ocenjevanje medicinskih proizvodov, saj je to naloga pristojnih organov držav članic (člen 126b Direktive 2001/83/ES (7), kakor je bila spremenjena z Direktivo 2004/27/ES (8)); zato poziva Komisijo, naj opozori zadevne organe držav članic na njihove obveznosti v zvezi s tem;

                  13.

                  poudarja, da v primerih, ko bi bile ocene postavljene pod vprašaj zaradi navzkrižja interesov, ne bi trpel samo ugled agencije, ampak da navzkrižje interesov ne zagotavlja optimalnega varstva zdravja evropskih državljanov;

                  14.

                  ugotavlja, da je od 1. julija 2011 zaživela nova elektronska izjava o interesih (e-DoI), ki so jo morali izpolniti vsi strokovnjaki, in da bodo izjave e-DoI vseh strokovnjakov, vključenih v podatkovno bazo strokovnjakov, javno dostopne na spletnem mestu agencije od 30. septembra 2011; ugotavlja tudi, da začne 4. julija 2011 veljati memorandum o soglasju med agencijo in vsakim posameznim pristojnim nacionalnim organom o spremljanju znanstvene ravni in neodvisnosti ocenjevanja, ki ga izvaja nacionalni pristojni organ za storitve, ki se zagotovijo agenciji;

                  15.

                  poziva agencijo, naj organ za podelitev razrešnice obvesti o ukrepih, ki jih je sprejela za večje spoštovanje kodeksa ravnanja pri upravljanju navzkrižja interesov;

                  16.

                  vztraja, hkrati pa svari agencijo, da morajo biti vsi ukrepi, navedeni v posameznih revizijskih poročilih, tudi tistem za leto 2010, v celoti izvedeni pred začetkom naslednjega postopka razrešnice;

         Upravljanje človeških virov

                  17.

                  se je seznanil z odgovorom agencije, v katerem je zapisala, da je odpravila pomanjkljivosti pri izbiri pogodbenih sodelavcev, ki jih je odkrila služba za notranjo revizijo, da je popravila delovna navodila, da je razdelila predloge in da so se uslužbenci udeležili posebnega usposabljanja; v zvezi s tem poziva agencijo, naj organ za podelitev razrešnice obvešča o tem, v kolikšni meri se ti ukrepi izvajajo; pričakuje poročilo Računskega sodišča, da se prepriča, ali je zagotovilo agencije utemeljeno;

                  18.

                  glede ugotovitev horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (9) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 28.

         (2)  UL L 250, 27.9.2011, str. 173.

         (3)  UL L 248, 16.9.2002, str. 1.

         (4)  UL L 136, 30.4.2004, str. 1.

         (5)  UL L 357, 31.12.2002, str. 72.

         (6)  UL L 250, 27.9.2011, str. 174.

         (7)  Direktiva 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL L 311, 28.11.2001, str. 67).

         (8)  UL L 136, 30.4.2004, str. 34.

         (9)  UL L 250, 27.9.2011, str. 269.


title: 2012/588/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za varnost in zdravje pri delu za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropske agencije za varnost in zdravje pri delu za proračunsko leto 2010

text:
               17.10.2012

               SL

               Uradni list Evropske unije

               L 286/246

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za varnost in zdravje pri delu za proračunsko leto 2010
   (2012/588/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost in zdravje pri delu za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost in zdravje pri delu za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (3), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A7-0117/2012),

               1.

               podeli razrešnico direktorici Evropske agencije za varnost in zdravje pri delu glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropske agencije za varnost in zdravje pri delu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 45.

      (2)  UL L 248, 16.9.2002, str. 1.

      (3)  UL L 216, 20.8.1994, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropske agencije za varnost in zdravje pri delu za proračunsko leto 2010
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost in zdravje pri delu za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost in zdravje pri delu za proračunsko leto 2010, skupaj z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (3), zlasti člena 14,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A7-0117/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij;

                  B.

                  ker je Parlament 10. maja 2011 direktorici Evropske agencije za varnost in zdravje pri delu podelil razrešnico glede izvrševanja proračuna agencije za proračunsko leto 2009 (5) in je v resoluciji, ki spremlja sklep Parlamenta o razrešnici, med drugim:

                              —

                              pozval agencijo, naj zmanjša povečano stopnjo odpovedi in proračunski organ obvesti o sprejetih ukrepih,

                              —

                              pozval računovodjo agencije, naj opiše metodologijo, uporabljeno pri potrjevanju računovodskega sistema, ter podpira zamisel o razvoju sodelovanja znotraj obstoječega omrežja računovodij posameznih agencij za pripravo skupnih zahtev in razvoj skupne metodologije za potrjevanje računovodskih sistemov agencij,

                              —

                              poudaril, da prenos v višini 3 500 000 EUR (47 % sredstev za poslovanje agencije) v zvezi z operativnimi dejavnostmi zavlačuje izvajanje dejavnosti agencije in je v nasprotju s proračunskim načelom enoletnosti, ki deloma izvira iz večletnosti pomembnih projektov,

                  C.

                  ker je skupni proračun agencije za proračunsko leto 2010 znašal 15 500 000 EUR, kar predstavlja 3,3-odstotno zvišanje v primerjavi s proračunskim letom 2009; ker je bil v letu 2010 prispevek Unije k proračunu agencije 13 743 434 EUR, v letu 2009 (6) pa 13 800 000 EUR, kar predstavlja 0,41-odstotno zmanjšanje;

         Upravljanje proračuna in finančno poslovodenje

                  1.

                  opominja, da je začetni prispevek Unije k proračunu agencije za leto 2010 znašal 13 743 434 EUR; vendar ugotavlja, da je bil k temu dodan znesek 506 566 EUR, pridobljen s povračilom presežka, kar pomeni, da je celoten prispevek Unije za leto 2010 znašal 14 250 000 EUR;

                  2.

                  na podlagi letnih računovodskih izkazov ugotavlja, da se je prvotni proračun agencije za leto 2010 dvakrat spremenil in da so bili opravljeni prenosi; poziva agencijo, naj organu za podelitev razrešnice zagotovi informacije o razlogih za te spremembe;

                  3.

                  na podlagi letnega poročila agencije ugotavlja, da je bilo v okviru proračuna, ki je bil na razpolago v letu 2010, prevzetih za 96,1 % obveznosti;

         Prenos proračunskih sredstev

                  4.

                  ugotavlja, da se je v preteklih letih prenos sredstev agencije izboljšal; zlasti ugotavlja, da je svojo stopnjo odpovedi zmanjšala z 19 % v letu 2009 na 11 % v letu 2010; poziva agencijo, naj si še naprej prizadeva izboljšati to situacijo in se izogiba zamudam pri izvajanju svojih dejavnosti;

         Človeški viri

                  5.

                  na podlagi letnega poročila agencije ugotavlja, da je bilo 31. decembra 2010 v agenciji zaposlenih skupno 66 uslužbencev; poleg tega ugotavlja, da osebje agencije sestavlja 44 začasnih uslužbencev, 21 pogodbenih uslužbencev in en pogodbeni uslužbenec, ki je del Mrežnega povezovanja in usklajevanja v okviru programa IPAC2;

                  6.

                  poziva agencijo, naj obvesti organ za podelitev razrešnice o ukrepih, ki jih je agencija sprejela, da bi izpolnila naslednje cilje iz svojega letnega delovnega programa:

                              —

                              organiziranje in spremljanje izbirnih postopkov za začasne in pogodbene uslužbence,

                              —

                              upravljanje in opravljanje funkcije človeških virov na učinkovit in časovno ustrezen način,

                              —

                              pridobivanje potrebnega kvalificiranega osebja za uresničitev strategije agencije in njenih ciljev v zvezi z uresničevanjem letnega načrta upravljanja;

         Uspešnost

                  7.

                  na podlagi letnega poročila o dejavnostih ugotavlja, da je agencija v svojem letnem poročilu o dejavnostih navedla podrobne podatke za primerjavo enega leta z drugim, kar organu za podelitev razrešnice omogoča, da učinkoviteje ovrednoti uspešnost agencije; meni, da je to najboljša praksa, ki bi ji morale slediti tudi ostale agencije;

                  8.

                  pozdravlja pobudo agencije o uvedbi „predvidevanja“ o vplivu tehnoloških inovacij v okviru „zelenih delovnih mestih“ na varnost in zdravje do leta 2020; ugotavlja, da se je posredovanje rezultatov teh projektov njihovim ciljnim skupinam začelo na svetovnem kongresu in na številnih seminarjih; zato želi od agencije pridobiti povratne informacije o teh pobudah;

         Notranja revizija

                  9.

                  pozdravlja pobudo agencije, da organu za podelitev razrešnice samodejno zagotovi letno notranje revizijsko poročilo agencije, ki ga pripravi služba za notranjo revizijo; meni, da je to znak preglednosti in najboljše prakse, ki mu morajo slediti vse druge agencije; meni, da revizijska poročila službe za notranjo revizijo pogosto prispevajo k nadaljnjemu razvoju postopkov in ukrepov za ublažitev/nadzor tveganj za agencijo;

                  10.

                  glede na navedbe agencije ugotavlja, da je služba za notranjo revizijo ponovno preučila priporočila iz preteklih revizij, ki še niso bila uresničena; pozdravlja zlasti, da je v zvezi s ponovno preučitvijo prejšnjih priporočil službe za notranjo revizijo notranji revizor ocenil, da so bila vsa zelo pomembna priporočila ustrezno izvajana in zaključena, razen priporočila v zvezi s potrjevanjem računovodskih sistemov, katerega status se je spremenil na „pomembno“ zaradi delne uresničitve; zato poziva agencijo, naj v celoti izvede to priporočilo in obvesti organ za podelitev razrešnice o sprejetih ukrepih;

                  11.

                  poleg tega ugotavlja, da je služba za notranjo revizijo v novembru 2010 opravila revizijo spletne strani in zunanje komunikacije; zlasti ugotavlja, da je v zvezi s tem služba za notranjo revizijo izdala sedem priporočil, od katerih nobeno ni bilo opredeljeno kot „kritično“, vendar sta bili dve „zelo pomembni“ in sta se nanašali na:

                              —

                              dokumentacijo v zvezi s sporazumom o ravni storitev,

                              —

                              sprejetje in izvajanje varnostne politike,

                        zato poziva agencijo, naj nemudoma izvede ti dve priporočili ter obvesti organ za podelitev razrešnice o sprejetih ukrepih;

                  12.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  13.

                  sporoča, da so druge ugotovitve horizontalne narave, ki spremljajo sklep o razrešnici, zbrane v resoluciji z dne 10. maja 2012 (7) o uspešnosti, finančnem poslovodenju in nadzoru agencij.

         (1)  UL C 366, 15.12.2011, str. 45.

         (2)  UL L 248, 16.9.2002, str. 1.

         (3)  UL L 216, 20.8.1994, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 201.

         (6)  UL L 64, 12.3.2010, str. 507.

         (7)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropska agencija za varnost in zdravje pri delu

                  2006

                  2007

                  2008

                  2009

                  Uspešnost

                  ni podatkov

                  ni podatkov

                              —

                              poziva agencijo, naj določi diahronično analizo operacij, izvedenih v tem letu in prejšnjih letih

                              —

                              čestita agenciji, ki je v zadnjih treh letih znatno izboljšala svoje finančno upravljanje; spodbuja agencijo, naj si še naprej prizadeva za zagotavljanje večje kakovosti načrtovanja, izvrševanja in kontrole proračuna

                  poziva agencijo, naj v tabeli, ki bo priložena naslednjemu poročilu Računskega sodišča, prikaže primerjavo med dejavnostmi, opravljenimi v letu, za katerega se podeljuje razrešnica, in tistimi, opravljenimi v prejšnjem proračunskem letu, da bo lahko organ za podelitev razrešnice učinkoviteje ovrednotil uspešnost agencije od enega do drugega leta

                  Vodenje agencije

                  ni podatkov

                  ni podatkov

                              —

                              stroški upravljanja agencije niso neznatni (84 članov upravnega sveta in 64 uslužbencev)

                  Prenos sredstev za poslovanje

                  proračunsko načelo specifikacije ni bilo dosledno upoštevano (Direktor je podpisal 19 odločitev za približno 880 000 EUR, s čimer je odobril prenos proračunskih sredstev iz člena v člen znotraj poglavij. V nasprotju s finančno uredbo upravni svet ni prejel zahtevane informacije.)

                  ni podatkov

                              —

                              v interesu dobrega finančnega poslovodenja poziva k prilagoditvi proračunskih napovedi, da bodo te odražale dejanske potrebe (stanje je v nasprotju z načelom enoletnosti)

                              —

                              ugotavlja, da je agencija prenesla 3 500 000 EUR (47 % svojih sredstev za poslovanje) v zvezi z operativnimi dejavnostmi. Poudarja, da ta položaj povzroča zamude pri izvajanju dejavnosti agencije in je v nasprotju s proračunskim načelom enoletnosti, čemur je deloma vzrok večletnost pomembnih projektov.

                              —

                              poziva agencijo, naj zmanjša povečano stopnjo odpovedi in proračunski organ obvesti o sprejetih ukrepih

                  Postopki javnih naročil

                  ni podatkov

                  ni podatkov

                  poziva agencijo, naj odpravi težavo z uporabo okvirne pogodbe za javna naročila, katere vrednost presega najvišjo vrednost naročila, s čimer bo omogočila učinkovitejše izvajanje evropskih proračunskih predpisov

                  Človeški viri in notranja revizija

                  ni podatkov

                  ni podatkov

                  poziva agencijo, naj sprejme ukrepe za izpolnitev 14 od 33 priporočil, ki jih je dala služba za notranjo revizijo; ugotavlja, da je 6 od njih zelo pomembnih: na primer upravljanje pričakovanj interesnih skupin in izvajanje določenih standardov notranjih kontrol, zlasti tistih, ki se nanašajo na težave z osebnimi spisi, letno poročilo o notranji kontroli in spodbujanje postopkov notranje kontrole

                              —

                              poziva računovodjo agencije, naj opiše metodologijo, uporabljeno pri potrjevanju računovodskega sistema, ter podpira zamisel o razvoju sodelovanja znotraj obstoječega omrežja računovodij posameznih agencij za pripravo skupnih zahtev in razvoj skupne metodologije za potrjevanje računovodskih sistemov agencij

                              —

                              spodbuja agencijo, naj pregleda kontrolne sezname za uskladitev značilnosti različnih finančnih transakcij in jih da na voljo vsem zaposlenim

                              —

                              poziva agencijo, naj dokonča svoje postopke dokumentiranja

                              —

                              poziva agencijo, naj oblikuje izčrpen seznam glavnih procesov, ki jih je treba primerjati z zahtevanimi postopki, in naj se ta seznam sistematično posodablja


title: 2011/568/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2009

text:
               27.9.2011

               SL

               Uradni list Evropske unije

               L 250/130

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2009
   (2011/568/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega centra za razvoj poklicnega usposabljanja za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2009, skupaj z odgovori Centra (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (3), zlasti člena 12a Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0106/2011),

               1.

               podeli razrešnico direktorici Evropskega centra za razvoj poklicnega usposabljanja glede izvrševanja proračuna centra za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 130.

      (2)  UL L 248, 16.9.2002, str. 1.

      (3)  UL L 39, 13.2.1975, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2009
      EVROPSKI PARLAMENT,

                  —

                  ob upoštevanju zaključnih letnih računovodskih izkazov Evropskega centra za razvoj poklicnega usposabljanja za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropskega centra za razvoj poklicnega usposabljanja za proračunsko leto 2009, skupaj z odgovori Centra (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EGS) št. 337/75 Sveta z dne 10. februarja 1975 o ustanovitvi Evropskega centra za razvoj poklicnega usposabljanja (3), zlasti člena 12a Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0106/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 direktorju Evropskega centra za razvoj poklicnega usposabljanja podelil razrešnico glede izvrševanja proračuna centra za proračunsko leto 2008 (5) in v svoji resoluciji, ki spremlja sklep o razrešnici, med drugim:

                              —

                              opozoril, da je center ponovno izvedel prenos sredstev v naslednje proračunsko leto (25 % sredstev za plačila, kar je 1 400 000 EUR),

                              —

                              poudaril, da to kaže na pomanjkljivosti pri načrtovanju in spremljanju diferenciranih proračunskih sredstev za operativne dejavnosti;

                  C.

                  ker je znašal proračun centra za leto 2009 18 530 000 EUR, kar je 1 % več kot v proračunskem letu 2008;

         Uspešnost

                  1.

                  opozarja na potrditev Računskega sodišča, da se letni računovodski izkazi, ki izkazujejo proračun v višini 18 500 000 EUR, ujemajo z dejanskim finančnim položajem centra dne 31. decembra 2009 ter da so bili poslovni dogodki in denarni tokovi v tem proračunskem letu v skladu s finančnimi predpisi centra;

                  2.

                  je nadvse zadovoljen s tem, da je Računsko sodišče razglasilo letne računovodske izkaze centra za proračunsko leto 2009 kot zakonite in pravilne; pozdravlja namero centra, da za leto 2011 zagotovi razpredelnice Gantt za vse ključne operativne dejavnosti; opozarja center, da te razpredelnice na strnjen način prikazujejo, koliko časa vsak uslužbenec porabi za določen projekt, in spodbujajo pristop, usmerjen k doseganju rezultatov;

                  3.

                  čestita centru, ker je v letu 2009 uvedel sistem za merjenje uspešnosti svojih srednjeročnih prednostnih nalog v obdobju 2009–2011 in svojega letnega delovnega programa, prav tako ker je pripravil okvir kazalnikov uspešnosti za spremljanje napredka in merjenje donosa, rezultatov in vpliva; meni, da zlasti uvedba sistema za merjenje uspešnosti pomaga centru pri upravljanju in ocenjevanju svojega vpliva, uspešnosti, učinkovitosti, in pomembnosti; poleg tega verjame, da bi ta sistem lahko vključeval dodatno izboljšanje proračuna, oblikovanega po dejavnostih, ter tesnejše spremljanje proračunskih sredstev za plačila, da se prepreči prenos sredstev;

                  4.

                  poziva center, da v tabeli, ki bo priložena prihodnjemu poročilu Računskega sodišča, predstavi jasno primerjavo med dejavnostmi, izvedenimi v letu, za katero se podeli razrešnica, in dejavnostmi, izvedenimi v prejšnjem proračunskem letu, da se organu za podelitev razrešnice omogoči boljše ocenjevanje uspešnosti centra od enega leta do drugega;

                  5.

                  zanima ga, pri katerih dejavnostih center sodeluje z Norveško in Islandijo, ter ugotavlja, da je predstavil načrt za uskladitev uporabe prispevkov Norveške in Islandije z uporabo subvencij Unije, ki bi se moral začeti izvajati do leta 2013;

         Človeški viri

                  6.

                  ugotavlja, da je center uvedel spremembe v svojem postopku zaposlovanja, potem ko je Računsko sodišče leta 2009 v svojem poročilu navedlo, da mora center dodatno izboljšati preglednost, pozdravlja pobudo centra, ki jo je uvedel junija 2010, da pred predizborno fazo postopka določi vprašanja za pisne preizkuse znanja in za razgovore;

         Prenos proračunskih sredstev

                  7.

                  opozarja, da je center prenesel proračunska sredstva v naslednje leto (31 % sredstev za upravne dohodke – naslov II) in črtal proračunska sredstva za plačila (24 % skupnih proračunskih sredstev za operativne dejavnosti); v skladu s tem poziva center, naj nadaljuje izboljšanje načrtovanja in spremljanja ter naj dosledneje spoštuje načelo enoletnosti;

         Upravljanje proračuna

                  8.

                  poziva center k učinkovitejšemu izvajanju proračunskih načel specifikacije in preglednosti; je seznanjen, da je center junija 2010 obvestil upravni odbor o vseh transferjih, izvedenih v letih 2009 in 2010, in ga od takrat o transferjih nenehno obvešča, prav tako je pojasnil pravilo o 10 % v svojih novih pravilih o izvrševanju finančnih pravil, ki jih je upravni odbor sprejel decembra 2010;

         Notranja revizija

                  9.

                  je seznanjen, da je center organu za podelitev razrešnice poslal poročilo, ki ga je pripravil direktor centra in v katerem se povzema vsebina priporočila službe za notranjo revizijo, v skladu s členom 72(5) okvirne finančne uredbe; kljub temu poziva direktorja centra, naj zagotovi specifične informacije o vsebini 15 priporočil, ki jih je služba za notranjo revizijo pripravila 31. decembra 2008, in novih 14 priporočil, ki jih je ta služba pripravila 31. decembra 2009;

                  10.

                  pozdravlja, da je center v letu 2009 vzpostavil spletno orodje za naročila zaradi boljšega načrtovanja in spremljanja letnega načrta naročil;

                  11.

                  ugotavlja, da je center v letu 2009 zaključil pripravo posodobljenega postopka za storniranje obveznosti z namenom dodatnega izboljšanja preglednosti pri popisu sredstev; poleg tega ugotavlja, da je v tem letu center začel dokumentirati glavne postopke kontrole; zato poziva center, naj organ za podelitev razrešnice obvesti o ukrepih, ki jih je sprejel v tej smeri;

                  12.

                  pozdravlja dejstvo, da je center prva agencija, ki je prostovoljno začela pilotno revizijo etičnega okvira v letu 2009;

                  13.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 130.

         (2)  UL L 248, 16.9.2002, str. 1.

         (3)  UL L 39, 13.2.1975, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 124.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2012/590/EU: Sklep Evropskega parlamenta z dne 10. maja 2012 o razrešnici glede izvrševanja proračuna Agencije za oskrbo Euratom za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Agencije za oskrbo Euratom za proračunsko leto 2010

text:
               17.10.2012

               SL

               Uradni list Evropske unije

               L 286/253

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Agencije za oskrbo Euratom za proračunsko leto 2010
   (2012/590/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za oskrbo Euratom za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (3), zlasti člena 8 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0131/2012),

               1.

               podeli razrešnico generalnemu direktorju Agencije za oskrbo Euratom glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 6.

      (2)  UL L 248, 16.9.2002, str. 1.

      (3)  UL L 41, 15.2.2008, str. 15.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Agencije za oskrbo Euratom za proračunsko leto 2010
      EVROPSKI PARLAMENT,

                  —

                  ob upoštevanju letnih računovodskih izkazov Agencije za oskrbo Euratom za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2010, skupaj z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (3), zlasti člena 8 Sklepa,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0131/2012),

                  A.

                  ker je s Sklepom 2008/114/ES, Euratom, Agencija za oskrbo Euratom („agencija“), ki je bila ustanovljena leta 1958 v Luxembourgu, dobila nov statut in postala agencija;

                  B.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov agencije za proračunsko leto 2010 ter o zakonitosti in pravilnosti z njimi povezanih transakcij;

                  C.

                  ker je Računsko sodišče v svojem poročilu za proračunsko leto 2010 izpostavilo tudi vprašanje neskladnosti statuta agencije s členom 54 Pogodbe o ustanovitvi Evropske skupnosti za atomsko energijo;

                  1.

                  ugotavlja, da agencija v letu 2010 ni prejela nobene subvencije za kritje svojih operativnih dejavnosti in da je Komisija prevzela vse odhodke, ki jih je imela agencija pri izvrševanju proračuna; opaža, da to stanje traja od ustanovitve agencije leta 2008;

                  2.

                  ugotavlja, da agencija nima samostojnega proračuna, zato je dejansko del Komisije, takšno stanje pa je v nasprotju z njenim statutom;

                  3.

                  ugotavlja pa, da je generalni direktor v pismu z dne 31. marca 2011 priznal težavo in podrobno navedel sprejete ukrepe, kot je zahteval organ za podelitev razrešnice; ugotavlja predvsem, da je bil za razrešitev situacije sprejet dogovor, da se v splošnem proračunu Evropske unije za leto 2012 predlaga ponovna vzpostavitev posebne proračunske vrstice za agencijo;

                  4.

                  ugotavlja tudi, da je Komisija 20. aprila 2011 predlagala, da se v vrstico 32 01 06, namenjeno agenciji, vnese znesek 98 000 EUR iz splošnega proračuna Evropske unije; meni, da bo ta odločitev, ko jo bodo proračunski organi Unije sprejeli, pomenila velik korak naprej pri spopadanju s trenutnimi težavami;

                  5.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  6.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 10. maja 2012 (5) o uspešnosti, finančnem upravljanju in nadzoru agencij.

         (1)  UL C 366, 15.12.2011, str. 6.

         (2)  UL L 248, 16.9.2002, str. 1.

         (3)  UL L 41, 15.2.2008, str. 15.

         (4)  UL L 357, 31.12.2002, str. 72.

         (5)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Agencija za oskrbo Euratom

                  2007

                  2008

                  2009

                  Uspešnost

                  ni podatkov

                  ni podatkov

                  ni podatkov

                  Upravljanje proračuna in finančno poslovodenje

                  38,7 % sredstev je bilo prenesenih v naslednje leto

                  agencija nima samostojnega proračuna, zato je dejansko del Komisije. To stanje vzbuja pomisleke, ali je sploh primerno, da agencija nadaljuje z delovanjem v obstoječi obliki in organizaciji

                  agencija leta 2009 ni prejela nobene subvencije za kritje svojih operativnih dejavnosti, Komisija pa je prevzela vse odhodke, ki jih je imela agencija pri izvrševanju proračuna za leto 2009. Agencija je dejansko del komisije

                  Človeški viri

                  ni podatkov

                  ni podatkov

                  ugotavlja, da je agencija v skladu s členom 3 svojega statuta izbrala lastnega notranjega revizorja, ki je začel opravljati svoje dolžnosti šele 1. julija 2009

                  Notranja revizija

                  ni podatkov

                  ni podatkov

                  ni podatkov